यशवंत के समर्थन में शत्रुघ्न
भाजपा के वरिष्ठ नेताओं यशवंत सिन्हा और राम जेठमलानी द्वारा भ्रष्टाचार के आरोपों से घिरे पार्टी के राष्ट्रीय अध्यक्ष नितिन गडकरी के इस्तीफे की मांग पर सांसद एवं अभिनेता शत्रुघ्न सिन्हा ने आज कहा कि दोनों की मांगों को गंभीरता से लिया जाना चाहिए। भाजपा सांसद शत्रुघ्न सिन्हा ने यहां संवाददाताओं से कहा, मैं यशवंत सिन्हा और राम जेठमलानी की मांगों को लेकर विचारधारात्मक रुप (आइडियोलाजिकली) से उनके साथ हूं। दोनों की मांगों को गंभीरता से लिया जाना चाहिए। उल्लेखनीय है कि जेठमलानी ने भ्रष्टाचार के आरोपों से घिरे गडकरी के इस्तीफे की मांग करते वक्त दावा किया था कि यशवंत सिन्हा, शत्रुघ्न सिन्हा और जसवंत सिंह उनके बहुत करीबी हैं।